शरद क्रीडा व सांस्कृतिक प्रतिष्ठान
सुखलाल खाबिया, मोहनलाल खाबिया, जुगराज खाबिया यांच्या प्रयत्नांनी व. रत्नप्रभा खाबिया व श्रीपाल मुठा यांच्या पाठिंब्याने शरद क्रीडा व सांस्कृतिक प्रतिष्ठान ही संस्था दि. २५ डिसेंबर १९९७ रोजी शरद पवार यांचा हस्ते स्थापन झाली. सुरुवातीला केवळ  नृत्य, संगीत, नाट्य,  चित्रकला,  इत्यादी सांस्कृतिक कार्यक्रम व क्रीडाविषयक उपक्रम करण्याचे प्रतिष्ठानाने ठरवले होते. मात्र नंतर समाजाच्या दृष्टीने गंभीर ठरलेल्या काही सामाजिक प्रश्नांसंबधी जागरुकता निर्माण करण्याच्या संदर्भात संस्थेने काही कार्यक्रम व स्पर्धांचे आयोजन करणे सुरू झाले.

हे प्रतिष्ठान आता वर्षाला २३-२४ कार्यक्रम आयोजित करते.

प्रतिष्ठान करीत असलेली कामे

 एड्स विरोधात जनजागृती
 क्षयरोग निर्मूलन
 गुणी आणि गरजू खेळाडूंना प्रोत्साहन
 राम कदम पुरस्काराचे आयोजन
 महाराष्टाचा सांस्कृतिक ठेवा जपणे
 महाराष्टाच्या पारंपरिक संगीतासाठी अद्ययावत संग्रहालय उभारणे

शरद क्रीडा आणि सांस्कृतिक प्रतिष्ठानचे उपक्रम

 एड्सग्रस्तांना आर्थिक मदत
 क्रीडाविषयक आर्थिक मदत
 भव्य जागर - गोंधळ स्पर्धा
 विठू माउली माझी - अभंगवाणी
 संत तुकाराम अभंग व भजन स्पर्धा

शरद क्रीडा आणि सांस्कृतिक प्रतिष्ठानातर्फे दिलेल्या राम कदम कलागौरव पुरस्काराचे मानकरी
    
 २००६ -गीतकार जगदीश खेबुडकर
 २००७ - संगीतकार भास्कर चंदावरकर
 २००८ - संगीत संयोजक इनॉक डॅनियल्स 
 २००९ - गायिका सुलोचना कदम (सुलोचना चव्हाण) 
 २०१० - गायक चंद्रशेखर गाडगीळ 
 २०११ - संगीतकार अजय अतुल
 २०१२ - गायिका उषा मंगेशकर
 २०१३ - अशोक पत्की

महाराष्ट्रातील प्रतिष्ठाने